ഉപദേശകനായി ധോണിയുടെ തിരിച്ചുവരവ് മുഖ്യ പരിശീലകനാകാനുള്ള ചവിട്ടുപടിയോ ? ഇന്ത്യന് ക്രിക്കറ്റിന്റെ ചരിത്രത്തില് തന്നെ ഏറ്റവും മികച്ച ഏടുകള് എഴുതിച്ചേര്ത്ത കാലഘട്ടമാണ് ധോണി ഇന്ത്യന് നായകനായിരുന്ന കാലം. ട്വന്റി 20 ലോകകപ്പ്, ഏകദിന ലോകകപ്പ്, ചാമ്ബ്യന് ലീഗ് കിരീടം അങ്ങനെ ലോകത്തെ ഏത് നായകനേയും അസൂയപ്പെടുത്തുന്ന നേട്ടങ്ങള് സ്വന്തം പേരിനൊപ്പം എഴുതിച്ചേര്ത്തിട്ടാണ് 2017 ജനുവരി അഞ്ചിന് ഇന്ത്യന് ടീമിന്റെ നായകസ്ഥാനത്ത് നിന്ന് ധോണി പടിയിറങ്ങിയത്. നായക സ്ഥാനത്ത് നിന്ന് പടിയിറങ്ങിയിട്ടും ഇന്ത്യന് ടീമിനൊപ്പം ധോണി തുടര്ന്നു. മുന്നിര തകര്ന്നിടഞ്ഞപ്പോഴും 39 ന്റെ ചെറുപ്പത്തില് ആ ഇനി ധോണി വരാനുണ്ട് എന്ന വിശ്വാസം കാത്തുനിലകൊണ്ടു.ഒടുവില് 2019 ഏകദിന ലോകകപ്പ് ഫൈനലില് ന്യൂസിലന്ഡിനോട് ഓടിയെത്താന് പറ്റാതെ പോയ നിമിഷത്തയോര്ത്ത് തലതാഴ്ത്തി ഇറങ്ങിപ്പോയ ധോണിയുടെ മുഖം ഇന്നും ആരാധകരുടെ മനസിലുണ്ട്.പിന്നീട് ആരും പ്രതീക്ഷിക്കാതെ കഴിഞ്ഞ വര്ഷ സ്വാതന്ത്ര്യ ദിനത്തിന്റെ സായാഹ്നത്തില് ഇപ്പോള് മുതല് ഞാന് വിരമിച്ചതായി കണക്കാകുക എന്ന രണ്ട് വരിയില് സ്വന്തം വിരമിക്കല് പ്രഖ്യാപിച്ച് ഞെട്ടിച്ച് കളഞ്ഞ് ധോണി. അതിനുശേഷം ചെന്നൈയുടെ മഞ്ഞക്കുപ്പായത്തില് ഐപിഎല്ലില് മാത്രം ധോണി കളത്തിലിറങ്ങിയിട്ടുള്ളൂ. ഇപ്പോള് ഇതാ വീണ്ടും പഴയപോലൊരു ധോണി വിളി കളി പ്രേമികളുടെ ഹൃദയങ്ങളില് ഉയര്ന്നു കേള്ക്കുകയാണ്. 2021 ട്വന്റി20 ലോകകപ്പിനുള്ള ഇന്ത്യന് ടീമിന്റെ ഉപദേശകനായാണ് ധോണിയുടെ തിരിച്ചുവരവ്. തീര്ച്ചയായും മൈതാനത്തിലെ സാഹചര്യങ്ങളെ അത്രമേല് വിശകലനം ചെയ്യാന്, പ്രവചിക്കാന് കഴിവുള്ള ധോണിയല്ലാതെ മറ്റാര്ക്കാണ് ഇന്ത്യന് സംഘത്തിന് ഉപദേശങ്ങള് നല്കാന് സാധിക്കുക.ധോണി ഉപദേശകനായി കടന്നുവരുമ്ബോള് മറ്റൊരു സാധ്യത കൂടി അവിടെ കളി നിരീക്ഷകര് കാണുന്നുണ്ട്. അടുത്തു തന്നെ കരാര് അവസാനിപ്പിക്കുന്ന ഇന്ത്യന് കോച്ച് രവി ശാസ്ത്രിക്ക് പകരം ധോണി കടന്നുവരുമോ എന്ന ചോദ്യം. സാഹചര്യങ്ങളെ വിശകലനം ചെയ്യുമ്ബോള് അതിന് സാധ്യത കൂടുതലുമാണ്. ബിസിസിഐയുടെ തലപ്പത്ത് സൗരവ് ഗാംഗുലി ആണെന്നുള്ളത് പരിഗണിക്കുമ്ബോള് ഇന്ത്യന് സംഘത്തിന്റെ തല യായി ധോണിയുടെ തിരിച്ചുവരവ് ആരാധകര് പ്രതീക്ഷിക്കുന്നുണ്ട്. എന്ത് തന്നെയായാലും ഒക്ടോബര് 17 ന് ആരംഭിക്കുന്ന ട്വന്റി20 ലോകകപ്പില് ഇന്ത്യയുടെ പ്രകടനം അനുസരിച്ചായിരിക്കും കാര്യങ്ങളുടെ പോക്ക്. എന്നും അപ്രവചിനീയമാണ് ധോണിയുടെ തീരുമാനങ്ങളെല്ലാം അത്തരത്തിലൊരു അത്ഭുതം ആരാധകര് ഇവിടെയും പ്രതീക്ഷിക്കുന്നുണ്ട്. ടി20 ലോകകപ്പിനുള്ള ഇന്ത്യന് സ്ക്വാഡായി. മലയാളി താരം സഞ്ജു സാംസണ്, മുതിര്ന്ന താരം ശിഖര് ധവാന്, സ്പിന്നര്മാരായ യുസ്വേന്ദ്ര ചാഹല്, കുല്ദീപ് യാദവര് എന്നിവര്ക്ക് ടീമില് ഇടം ലഭിച്ചിട്ടില്ല.നാല് ബാറ്റ്സ്മാന്മാര്, രണ്ട് വിക്കറ്റ് കീപ്പര്മാര്, രണ്ട് ഓള്റൗണ്ടര്മാര്, മൂന്ന് പേസ് ബൗളര്മാര്, നാല് സ്പിന്നര്മാര് എന്നിങ്ങനെയാണ് ടീമില് ഇടംപിടിച്ചിട്ടുള്ളത്. ഒരു ബാറ്റ്സ്മാന്, ഒരു ഓള്റൗണ്ടര്, ഒരു പേസ് ബൗളര് എന്നിങ്ങനെ മൂന്നുപേരെ റിസര്വ് താരങ്ങളായും ഉള്പ്പെടുത്തിയിട്ടുണ്ട്.മുഴുവന് ടീം: വിരാട് കോഹ്ലിനായകന്, രോഹിത് ശര്മഉപനായകന്, കെഎല് രാഹുല്, സൂര്യകുമാര് യാദവ്, ഋഷഭ് പന്ത്വിക്കറ്റ് കീപ്പര്, ഇഷാന് കിഷന്വിക്കറ്റ് കീപ്പര്, ഹര്ദിക് പാണ്ഡ്യ, രവീന്ദ്ര ജഡേജ, ജസ്പ്രീത് ബുംറ, ഭുവനേശ്വര് കുമാര്, മുഹമ്മദ് ഷമി, ആര് അശ്വിന്, അക്സര് പട്ടേല്, രാഹുല് ചഹാര്, വരുണ് ചക്രവര്ത്തി. റിസര്വ് താരങ്ങള്: ശ്രേയസ് അയ്യര്, ഷര്ദുല് താക്കൂര്, ദീപക് ചഹാര്. യുഎഇയിലും ഒമാനിലുമായാണ് മത്സരങ്ങള് നടക്കുന്നത്. നവംബര് 14നാണ് കലാശപ്പോരാട്ടം.